Hos Dansk Folkehjælp har man igen i år sat rekord for indsamlingskroner til julehjælp. Omkring 7.150.000 kroner er i samarbejde med Ekstra Bladet blevet samlet ind. Det skriver organisationen i en pressemeddelelse. De over syv millioner kroner betyder, at 5000 familier kan få hjælp til jul, og det er det højeste, som Dansk Folkehjælp nogensinde har samlet ind til. Rekordindsamlingen skyldes blandt andet, at flere virksomheder støtter indsamlingen. - Flere års fokus på julehjælp betyder, at danskere og virksomheder i Danmark er meget bevidste om, at mange har brug for hjælp til at holde jul. Vores undersøgelser viser, at danskerne ganske enkelt gerne vil hjælpe og yde deres bidrag år efter år. Og virksomhederne har i år været særligt villige til at yde deres bidrag, siger generalsekretær hos Dansk Folkehjælp, Klaus Nørlem. Uddelingen af julehjælp foregår rundt i hele landet mellem den 16. og 22. december

Referat:
Hos Dansk Folkehjælp har man aldrig modtaget så mange penge til julehjælp.